বাগেরহাট, মিজানুর রহমান, বাংলাদেশনিউজ২৪x৭.কম  বাগেরহাট সদর উপজেলার পাতিলাখালী গ্রামের জনৈক পাইক মোস্তাফিজুর রহমানের একটি পরিত্যক্ত বাড়ী থেকে সোমবার রাতে ১০ জুয়াড়ীকে আটক করেছে পুলিশ। গোপন  সংবাদের ভিত্তিতে সদর থানার এসআই মাসুদ ফোর্স নিয়ে এদেরকে আটক করেন। আটককৃত জুয়াড়ীরা হলো, সদর উপজেলার পাতিলাখালী এলাকার অজিয়র শেখের ছেলে হাবিবুর রহমান (৩৫), আক্তার শেখের ছেলে সুমন শেখ (২৪), দলিল উদ্দিনের ছেলে নওশের আলী (৪০), আমির খানের ছেলে মনির খান (২৭), মালেক সরদারের ছেলে বেল্লাল (৩২), আ: হকের ছেলে আবুল হাসান (২৯), সেকেল উদ্দিনের ছেলে জিহাদুল শেখ (৪২), পার্শ্ববর্তী নওয়াপাড়া এলাকার মফিজ উদ্দিন শেখের ছেলে মোসলেম উদ্দিন (৫০), পারনওয়াপাড়া এলাকার কাসেম হোসেনের ছেলে ইকবাল হোসেন (৪০) ও কোন্ডলা এলাকার সৈয়দ আলী শেখের ছেলে  জাকির হোসেন (৪০)।  সদর থানা পুলিশ জানায়, গোপন খবরের ভিত্তিতে ওই বাড়ীতে হানা দিয়ে জুয়াড়ীদের আটক করা হয় এবং তাদের কাছ থেকে ওই সময় ৮ টি মোবাইল ও ২ সেট তাস উদ্ধার করা হয়। সকালে আটকের খবর জানালেও দুপুরের দিকে ১০ জুয়াড়ীকে মুচলেকা রেখে থানা থেকে ছেড়ে দেয়া হয় বলে পুলিশ জানায়।  বাংলাদেশনিউজ২৪x৭.কম/এমএসএ/এসএ.